**NÁVRH**

**SMERNICA č. 1/2018**

**pre poskytovanie finančného príspevku na stravovanie dôchodcov**

**v obci Trakovice**

 Obecné zastupiteľstvo Trakovice v zmysle zákona č. 369/1990 Zb. o obecnom zriadení v znení neskorších predpisov v súlade s ustanoveniami zákona č. 448/2008 Z.z.o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších zmien a doplnkov

**schvaľuje**

**Smernicu č. 1/2018**

**pre poskytovanie finančného príspevku na stravovanie dôchodcov**

**Čl. 1**

1. Stravovaním sa na účely tejto smernice rozumie zabezpečenie obeda pre dôchodcu s trvalým pobytom na území obce Trakovice.
2. Finančný príspevok na stravovanie bude poskytnutý občanovi, ktorý je poberateľom dôchodku a jeho stravovanie nemožno zabezpečiť inak.
3. Finančný príspevok sa neposkytne občanom, ktorí sú poberateľmi dôchodku a zároveň pracujú a poberajú ďalší príjem zo zárobkovej činnosti
4. Stravovanie pre oprávnených poberateľov finančného príspevku je možné poskytovať prostredníctvom stravovacieho zariadenia, ktoré má na tento účel uzavretú zmluvu s obcou Trakovice.
5. Výška stravnej jednotky je určená na základe zmluvy s dodávateľom stravy.
6. Poskytovanie finančného príspevku na stravovanie nie je nárokovateľnou službou.
7. Žiadosť o posúdenie odkázanosti občana na sociálnu službu žiadateľ predloží na Spoločný obecný úrad Leopoldov so sídlom v Hlohovci,. K žiadosti je potrebné priložiť doklad o aktuálnej výške dôchodku a posudok od lekára.
8. Žiadateľovi spĺňajúcemu podmienky poskytuje stravu obecný úrad prostredníctvom svojich zamestnancov na každý pracovný deň v mesiaci. V dňoch pracovného pokoja, soboty, nedele a sviatky sa strava neposkytuje.

**Čl. 2**

1. Výška finančného príspevku na stravovanie na jeden obed, ktorý poskytne obec Trakovice je :
* pre dôchodcov, ktorí boli zamestnancami PD Trakovice 0,50 €
* pre ostatných dôchodcov 1,97 €
* výška sociálneho príspevku pre všetkých dôchodcov 0,23 €

Celková výška príspevku na stravovanie na jeden obed :

* pre dôchodcov, ktorí boli zamestnancami PD Trakovice 0,73 €
* pre ostatných dôchodcov 2,20 €

**Čl. 3**

1. Finančný príspevok na stravovanie sa neposkytne občanovi, ktorý má nevyrovnané záväzky voči obci Trakovice
2. Táto smernica č. 1/2018 pre poskytovanie finančného príspevku na stravovanie dôchodcov v obci Trakovice bola schválená na zasadnutí Obecného zastupiteľstva Trakovice dňa uznesením č.
3. Smernica č. 1/2018 pre poskytovanie finančného príspevku na stravovanie dôchodcov v obci Trakovice ruší Smernicu č. 1/2009 pre poskytovanie finančného príspevku na stravovanie dôchodcov v obci Trakovice zo dňa 2.4.2009
4. Táto smernica č. 1/2018 pre poskytovanie finančného príspevku na stravovanie dôchodcov v obci Trakovice nadobúda účinnosť dňa

Trakovice, 15.3.2018

Ing. Ľudovít Tolarovič

 starosta obce